Ευχαριστώ.
Θέλεις λίγο μούσλι;
Είναι πολύ νόστιμο.
Μ' αρέσει αυτό.
Δεν σ' αρέσει;
Σίγουρα είσαι έτοιμος;
Μίλησα με τον σύμβουλό σου,
πρότεινε να μη διανυκτερεύεις στο σχολείο για ένα διάστημα.
Γιατί;
Μέχρι να γίνουν τα πράγματα πιο εύκολα.
Μπορείς να μένεις στο Χάιγκροουβ.
Καλά είμαι.
Ή με τη γιαγιά στο Γουίνδσορ.
Προφανώς είναι δική σου επιλογή. Θέλω μόνο να πηγαίνεις με τον ρυθμό σου.
Αυτός είναι ο ρυθμός μου.
Θέλω να γίνουν όλα φυσιολογικά το συντομότερο.
Κύριε.
Πώς είσαι, Γουίλιαμ;
Χαίρομαι που σε βλέπω.
- Χαιρόμαστε που επέστρεψες. - Ευχαριστώ, κύριε.
Εμπρός;
Πώς πήγε;
Είσαι πολύ καλή.
Ήταν άβολα, για να είμαι ειλικρινής.
Λες και έχει θυμώσει μαζί μου.
Ναι.
- Άσε να περάσει χρόνος. - Αυτό του είπα.
Όλοι θα δείξουν κατανόηση,
αλλά δεν κρατιόταν να γυρίσει στο σχολείο, μακριά μου.
- Είπες ότι συμπαθεί τον σύμβουλό του. - Ναι, τον δρα Γκέιλι.
Θετικό αυτό.
Θα έχουν πλέον καλύτερες μεθόδους για τέτοιες περιστάσεις.
Ας το ελπίσουμε. Ευτυχώς που δεν πήγε στο Γκόρντονστον.
Για αυτούς συμβουλευτική πένθους ήταν ένα παγωμένο μπάνιο και μια πεζοπορία.
Κακό είναι;
Καλύτερο απ' το να το κάνουν θέμα και να σε παραχαϊδεύουν.
Ναι.
Σ' αυτό διαφέρουμε.
Έχει φίλους στο σχολείο;
Φυσικά. Τι ερώτηση είναι αυτή;
Γιατί; Εσύ δεν είχες.
Όντως.
Καλύτερα να είναι με την κλίκα του.
Θα τον προσέχουν.
Μερικές φορές εμείς οι γονείς πρέπει να παραδεχόμαστε τις ήττες μας.
- Εντάξει. Θα τα ξαναπούμε. - Εντάξει.
Είχες δύο πακέτα. Αυτό είναι απ' το σχολείο.
Πάνω από 600 νεαροί ένιωσαν την ανάγκη να σε συλλυπηθούν.
Πολύ ευγενικό.
Και αυτό περιέχει γράμματα από όλον τον κόσμο.
Κυρίως από νεαρές κοπέλες, νομίζω.
Αν χρειαστείς κάτι, ξέρεις πού θα με βρεις.
Αγαπητέ Γουίλιαμ, δεν γνωριζόμαστε.
Είμαι δύο χρόνια μεγαλύτερος και σε άλλη εστία.
Ήθελα, όμως, να σου δώσω τα συλλυπητήριά μου.
Δεν μπορώ να φανταστώ τι περνάς.
Θέλω να ξέρεις ότι όλη η Πτέρυγα Β βρίσκεται στο πλευρό σου.
Άντριου Χάρτλεϊ Ποτς.
Αγαπητέ Γουίλς,
έχεις τα θερμά μας συλλυπητήρια.
Να ξέρεις ότι όλη η εστία ALHG είναι στο πλευρό σου για ό,τι χρειαστείς.
Ακόμη και προτεραιότητα στο PlayStation και άπειρες κούπες τσάι.
Αγαπητέ Γουίλιαμ, όλη η ομάδα υδατοσφαίρισης σε σκέφτεται,
ανυπομονούμε να επιστρέψεις όταν νιώσεις έτοιμος.
Όσο το συντομότερο, γιατί ο Κίντερσλεϊ δεν σε φτάνει ως τερματοφύλακα.
Αγαπητέ Γουίλιαμ,
τα θερμά μου συλλυπητήρια.
Η μητέρα μου πάντα αγαπούσε τη βασιλική οικογένεια,
ειδικά την πριγκίπισσα Νταϊάνα.
Λέει ότι ήταν άγγελος και ξέρω ότι κι εσύ είσαι άγγελος.
Σου στέλνω φωτογραφία μου. Οι φίλες μου με θεωρούν όμορφη...
Αγαπητέ Γουίλιαμ,
είσαι πολύ όμορφος με κοστούμι και γραβάτα.
Σίγουρα θα είσαι πολύ σέξι όταν γίνεις βασιλιάς και φοράς στέμμα.
Σίγουρα έχεις υπέροχο σώμα, καθώς κάνεις πολύ αθλητισμό.
Σου έστειλα το αγαπημένο μου κουκλάκι.
Είναι απαλό και χαδιάρικο, σαν εμένα.
Σε παρακαλώ να το αγκαλιάζεις τα βράδια και να με σκέφτεσαι.
Ελπίζω να σου δώσει παρηγοριά.
Αγαπητέ Γουίλιαμ, είσαι πολύ γενναίος που περπάτησες πίσω από το φέρετρο.
Το σκέφτομαι συνέχεια.
Έχασα τη μαμά μου πέρυσι από καρκίνο
και τη σκέφτομαι κάθε στιγμή.
Ξέρω πώς νιώθεις μέσα σου.
Δεν είσαι μόνος.
Όλοι αυτοί περιμένουν να δουν
την πριγκίπισσα του λαού στο τελευταίο της ταξίδι.
Η βασιλική οικογένεια βρίσκεται στις πύλες του Μπάκιγχαμ,
περιμένοντας να κάνει ακριβώς το ίδιο.
ΤΟ ΣΤΕΜΜΑ
Η ΜΑΝΙΑ ΜΕ ΤΟΝ ΓΟΥΙΛΙΑΜ
- Καλό. - Μπράβο.
Έτσι!
Ουαλέ, σε θέλει ο δρ Γκέιλι στο γραφείο του.
Εντάξει. Κράτα.
Υποψιάζομαι πως για λίγο καιρό
θα έχεις την εντύπωση ότι όλοι σε ρωτάνε πώς νιώθεις.
Ως σύμβουλός σου,
αυτή είναι η δουλειά μου.
Καλά είμαι.
- Σίγουρα; - Μάλιστα, κύριε.
Σε ρωτώ διότι το σχολείο έλαβε αίτημα να παραστείς σε επίσημη εκδήλωση.
Η βασίλισσα και ο δούκας του Εδιμβούργου
γιορτάζουν φέτος τη χρυσή επέτειο του γάμου τους.
Όπως καταλαβαίνεις, οργανώνονται αρκετές εορταστικές εκδηλώσεις.
Επέμενα να σου δοθεί το δικαίωμα να αρνηθείς.
Και με διαβεβαίωσαν ότι όλοι θα δείξουν κατανόηση αν αρνηθείς.
Όχι, δεν πειράζει. Θα το κάνω.
Αλήθεια;
Τα καλά νέα είναι
ότι θα σε χρειαστούν μόνο μισή μέρα, ξεκινώντας πρώτα
με επίσημη φωτογράφιση στο παλάτι του Μπάκιγχαμ.
Ακολουθεί λειτουργία για τη Γιορτή των Ευχαριστιών
και γεύμα στη Βασιλική Ναυτική Σχολή στο Γκρίνουιτς.
Μίλησα με τον δάσκαλό σου.
Είπε ότι πιέζεις πολύ τον εαυτό σου.
Πολλές ώρες στη βιβλιοθήκη. Επιπλέον συναντήσεις ομίλων.
Ξέρω ότι η απασχόληση βοηθάει.
Πριν από λίγα χρόνια, η γυναίκα μου έλαβε άσχημα νέα.
Διαγνώστηκε με λευχαιμία.
Είναι καλύτερα τώρα.
Εκείνο τον καιρό, όμως,
και οι δύο αρνηθήκαμε να σταματήσουμε για λίγο,
να σταθούμε μια στιγμή,
να επιβραδύνουμε
και να επεξεργαστούμε ό,τι συνέβαινε.
Θέλατε να συζητήσουμε κάτι άλλο, κύριε;
Όχι.
Τρία, δύο, ένα.
Ευχαριστώ.
Τρία, δύο, ένα.
Σας ευχαριστώ. Τρία, δύο, ένα.
Γουίλιαμ, χαμογέλα, αγάπη μου.
Τρία, δύο, ένα.
- Περίφημα τα περνάμε. - Ναι.
- Ορίστε. - Όχι, ευχαριστώ.
Σαμπάνια έβαλα.
Έλα, αφού θέλεις.
Από το 1978 τρώω μία μέντα την ημέρα. Απίστευτο;
Ένα σοκολατάκι μέντα όλα τα γιατρεύει...
- Πώς πάει το σχολείο; - Σκατά.
Παρομοίως.
- Όλοι είναι πολύ... - Περίεργοι.
-"Ευγενικοί" θα έλεγα. - Αυτό είναι το περίεργο.
Το πόσο ευγενικοί είναι όλοι.
Ανυπομονώ να ξαναρχίσουν να φέρονται φυσιολογικά.
Συναγερμός, ο μπαμπάς.
Λοιπόν. Πάμε;
Ορισμένα ονόματα και πρόσωπα
πρέπει να προσποιείστε ότι τα θυμάστε.
Ιωάννης ο μέγας δούκας του Λουξεμβούργου, εβδομηντάρης, άσπρο μουστάκι.
Ο Αλβέρτος Β', βασιλιάς του Βελγίου,
μεγάλα γυαλιά, μοιάζει με τραπεζίτη.
Η σύζυγός του η βασίλισσα Πάολα είναι ξανθιά και Ιταλίδα.
Πάω στοίχημα ότι θα φοράει ένα τεράστιο πολύχρωμο καπέλο.
Και ο βασιλιάς Χάραλντ της Νορβηγίας.
Είναι φαλακρός, το κεφάλι του έχει ωοειδές σχήμα.
Βασιλικό άγημα!
Παρουσιάστε, αρμ!
Τρέλα επικρατούσε. Θύμιζε την άφιξη κάποιου ποπ σταρ.
Δεν εκπλήσσομαι.
Είναι πολύ όμορφος νεαρός.
Η οικογένειά μου δεν ήξερε πώς να το εξηγήσει.
Όλο αυτό δημιουργεί μια αίσθηση ντεζαβού.
- Στην Νταϊάνα αναφέρεσαι; - Μοιάζει απίστευτα στη μητέρα του.
Ναι.
Και είναι επώδυνο,
γιατί, σε αντίθεση με την Νταϊάνα, είναι συνεσταλμένος.
Και δεν νιώθει άνετα με τόση προσοχή.
Με το δίκιο του.
- Χρειάζεται τη στήριξή σου. - Προσπαθώ, αλλά δεν με βοηθάει καθόλου.
Είναι πολύ ολιγόλογος τελευταία, σχεδόν εχθρικός.
Μην εστιάζεις στο τι παίρνεις εσύ.
Και εγώ δεν είχα και τα καλύτερα πρότυπα.
Ο δούκας του Εδιμβούργου δεν ήταν ο πιο ομιλητικός
ή τρυφερός πατέρας απέναντί μου.
Αναμενόμενο δεδομένης της απουσίας του δικού του πατέρα.
Δυστυχώς οι πατεράδες και οι γιοι δεν τα πάνε καλά στην οικογένεια.
Ξέρεις την άποψή μου ως προς αυτό.
- Δεν είναι δικαιολογία. - Καθόλου.
Τα παιδιά σε χρειάζονται όσο ποτέ.
Και αν μου επιτρέπεις...
Συνέχισε.
Κι εσύ τα χρειάζεσαι.
Ποιος άντρας αντέχει τον εαυτό του γνωρίζοντας ότι απέτυχε ως πατέρας;
Να τα πούμε λίγο;
Το γραφείο του πρίγκιπα της Ουαλίας ζήτησε να σε επισκεφτεί ο πατέρας σου.
Εδώ;
Θα σας αφήσω το γραφείο μου.
Του Αγίου Βαλεντίνου.
Ναι.
Μήπως...
θέλεις να τους ξεφορτωθώ;
Ευχαριστώ.
Πάντα υπάρχει του χρόνου.
Κύριε.
Ελπίζω να μη σε καθυστερώ από κάτι.
Ήθελα να δω
πώς τα πας.
Καλά.
Και το σχολείο;
Καλά.
Οι φίλοι;
Καλά.
Έμαθα
ότι κατέρριψες το σχολικό ρεκόρ στα 50 μέτρα κολύμβηση.
Το ρεκόρ παίδων.
Μπράβο.
Μίλησα με τον Χάρι χτες
και του πρότεινα ότι θα ήταν καλό για όλους μας
να πάμε στον τάφο της μαμάς.
Να αφήσουμε λουλούδια.
Ίσως είναι πολύ νωρίς.
Και κάτι ακόμη.
Θα ήθελα να έρθετε μαζί μου στην επίσκεψη στον Καναδά το Πάσχα.
Θα συνδυάσουμε μερικές επίσημες υποχρεώσεις
με ένα τετραήμερο για σκι στο Γουίσλερ.
Μόνο οι τρεις μας.
Είχα κανονίσει να δω φίλους.
Νομίζω ότι θα μας κάνει καλό.
Στην οικογένεια.
Και σε εσένα.
Και στον Χάρι.
Ήταν μαρτυρικό.
- Τουλάχιστον προσπάθησες. - Ναι, και μου το πέταξε στα μούτρα.
Είναι δικαίωμά του.
- Φαντάσου να μιλούσα έτσι στον πατέρα μου. - Διαφορετική γενιά.
Ειλικρινά, είμαι ράκος.
Όλα αυτά αποτελούν κομμάτι της δουλειάς του πατέρα,
η οποία μάλλον θα είναι η πιο σημαντική δουλειά σου.
Το ξέρω.
Όχι, δεν το ξέρεις.
Νομίζεις ότι το ξέρεις.
Προφανώς δεν το ξέρεις. Εγώ θα ξέρω πότε θα το ξέρεις.
Μάλιστα!
Πόσο μου λείπεις.
Πότε μπορώ να σε δω;
Όχι ακόμα.
- Ναι. - Είναι πολύ νωρίς.
Ναι.
Η φυλακή της κοινής γνώμης.
Εσύ πώς είσαι με όλα αυτά; Καλά;
Μην ανησυχείς καθόλου για εμένα.
Είσαι τόσο υπομονετική.
Τόσο μεγαλόψυχη.
Πόσο έχεις υποφέρει κι εσύ, αγαπούλα μου.
Ναι, η καημένη.
Είναι ειδικές περιστάσεις.
Καλά είμαι.
Θα τα πούμε αύριο.
Εντάξει, καλό φαίνεται.
Στα έγγραφα μπορείτε να δείτε το πρόγραμμα,
υπάρχουν μερικές στιγμές ανάπαυσης.
Ποιος είναι ο Ιταλός;
O Μάσιμο Μπουένο.
Άνοιξε!
Τον γνωρίσαμε στο Χάιγκροουβ.
Έλα.
Είναι πολύ καλός, έτσι;
Νομίζω ότι είναι μες στα πράγματα και μάλιστα ετοιμάζουν
ένα πρόγραμμα προσφοράς εργασίας
στο εξωτερικό...
σε νέους ανθρώπους χωρίς προνόμια.
Θέλουν το Prince's Trust ως βασικό εταίρο.
Αυτό είναι πολύ θετικό. Ποιες...
Ποιες χώρες έχουν υπόψη;
Είναι κοινή πρωτοβουλία με την Ιταλία και τη Σουηδία, άρα...
Η ΝΤΑΪΑΝΑ Σ' ΑΓΑΠΟΥΣΕ! ΘΑ ΣΕ ΚΑΜΑΡΩΝΕ ΠΟΛΥ!
Ο ΑΓΑΠΗΜΕΝΟΣ ΜΑΣ
- Καλώς ήρθατε, υψηλότατε. - Ευχαριστώ πολύ.
- Καλώς ήρθατε, υψηλότατε. - Ευχαριστώ.
- Καλώς ήρθατε. - Ευχαριστώ πολύ.
- Τι είναι όλο αυτό; - Συγγνώμη, δεν το ήξερα.
- Εσύ το ήξερες; - Όχι, κύριε.
Ο πρίγκιπας Κάρολος κι οι γιοι του, Γουίλιαμ και Χάρι,
έφτασαν στο Βανκούβερ για εξαήμερη επίσκεψη στη Βρετανική Κολομβία.
Οι πρίγκιπες θα κάνουν δημόσιες εμφανίσεις επί δύο μέρες,
πριν αποσυρθούν στο Γουίσλερ για να κάνουν σκι.
Ακούμε τον Κόλιν Γκρέι του CTV.
Τζιν με τόνικ ή ουίσκι;
Μπίρα.
Καλωσορίστε τους παίκτες μας.
- Τι κάνετε; - Γεια σας.
- Καλώς ήρθατε. - Γεια σας.
Η Γουέντι Γκούντσον, γεννηθείσα στο Περού.
Υπηρετείς στην Αεροπορία. Σε ποια υπηρεσία;
- Στις μεταφορές φορτίου. - Ναι.
Με θητεία στην Καταιγίδα της Ερήμου.
Καλώς ήρθες στην εκπομπή. Κι ο Ματ Σάδερλαντ, που μόλις παντρεύτηκε.
Για τη μαμά.
- Την κοπέλα που γνώρισες στο λύκειο; - Ναι, δεν είναι πια στο λύκειο.
Για τη μαμά.
Ξέρεις ότι έχει κανονίσει επίσημες επισκέψεις;
- Ποιος; - Ο μπαμπάς.
Ναι, το έμαθα.
Το πρωί σε σχολή κωφών.
Και ξενάγηση σε κάποιο διαστημικό κέντρο το απόγευμα.
Με διαβεβαίωσε ότι θα το κλείσουν εντελώς. Για να μην πλησιάσουν κορίτσια.
"Παντρέψου με, Γουίλιαμ! Σ' αγαπώ!"
Άντε χέσου.
Σε ζηλεύω.
Στην ιστορία της ανθρωπότητας, κανείς δεν ούρλιαξε για κοκκινομάλληδες.
Έχουμε έναν καινούργιο καρδιοκατακτητή έφηβο.
Ψηλός, ξανθός, προικισμένος με την ομορφιά της μητέρας του,
ο πρίγκιπας Γουίλιαμ έχει κάνει πάταγο.
Η μανία με τον Γουίλιαμ κυριεύει τους πάντες.
Κοκκινίζει, χαμογελάει συνεσταλμένα,
τα φώτα της δημοσιότητας φέρνουν σε αμηχανία τον νεαρό πρίγκιπα.
Κάτι που σαγηνεύει ακόμη περισσότερο τα άπειρα κορίτσια που τον πολιόρκησαν.
Είναι το πραγματικό πριγκιπόπουλο.
Τον αγαπώ. Με χαιρέτησε και μου έσφιξε το χέρι.
Του έσφιξα το χέρι!
Η Σελήνη παραμένει σε τροχιά χάρη στη βαρύτητα,
κάτι που την καθιστά άρρηκτα συνδεδεμένη με τη Γη.
Όμως, αυτή η σχέση δεν πρέπει να θεωρείται δεδομένη,
διότι η Σελήνη...
Η ΝΤΑΪΑΝΑ Σ' ΑΓΑΠΟΥΣΕ
Έλεγα να ξεκινήσουμε με εύκολη πίστα, τη Μάθιους Τραβέρς,
και μετά ή να κατέβουμε τη Σαντλ, που είναι πιο δύσκολη,
ή, αν πιστεύουμε ότι μπορούμε, την Κουλουάρ Εξτρίμ,
που θεωρείται "μαρτύριο για τους μηρούς μήκους 750 μέτρων".
Ναι!
Κουλουάρ λοιπόν.
Είπα σε όλους να μη μας διακόψουν καθόλου τις επόμενες μέρες.
Θα είμαστε οι τρεις μας, μόνοι μας, οικογενειακές διακοπές.
Υπάρχει μόνο
μια σύντομη υποχρέωση που πρέπει να διεκπεραιώσουμε.
Φωτογράφιση με μικρή ομάδα δημοσιογράφων.
Όχι.
Και μετά συνεχίζουμε.
Γουίλι, έτσι πάει.
- Τους δίνουμε κάτι και ησυχάζουμε. - Ξέρεις ότι το μισώ.
- Δεν είναι κάτι φοβερό. - Συμφώνησα σε πολύ λιγότερα.
Και προσπάθησα να σε προστατέψω όσο μπορούσα,
αλλά δυστυχώς όλοι πρέπει να μάθουμε να ζούμε με αυτό.
Μα το μισώ.
Μισώ τον Τύπο,
μισώ τα πλήθη.
Γιατί λες ότι θα είμαστε μόνοι και μετά φέρνεις αυτούς που μισούμε;
Ξέρω ότι είναι ανυπόφορο,
αλλά αν θυμώνεις και δεν εμφανίζεσαι ενώ σε περιμένουν, δεν θα γίνεις αγαπητός.
Δεν το έχω ανάγκη. Δεν έχω εγώ πρόβλημα με την εικόνα μου.
Ήταν πολύ σκληρό αυτό.
Πάντα έλεγε ότι θα συνδυάζουμε τα επίσημα καθήκοντα με διακοπές.
Δεν με νοιάζει.
Η αλήθεια είναι. Πρέπει να την ακούσει.
Εδώ, Γουίλιαμ!
Χαμογελάστε, κύριε!
- Γουίλιαμ! - Εδώ, υψηλότατε!
- Γουίλιαμ! - Εδώ, Γουίλιαμ!
- Πρίγκιπα Γουίλιαμ! - Γουίλιαμ!
Έτσι ακριβώς είπε; Ότι μισεί;
Ξανά και ξανά.
Είναι λογικό να μισεί τον Τύπο, μετά από ό,τι συνέβη στη μητέρα του.
Αλλά τέτοια συμπεριφορά προς το κοινό...
Καθόλου ιδανική για τον μελλοντικό διάδοχο.
Μην ξεχνάμε, όμως, ότι είναι έφηβος.
Ένας έφηβος που γύρισε στο σχολείο αμέσως μετά την κηδεία
και δυσκολεύεται να εκφραστεί για τον θάνατο της μητέρας του.
- Δεν μπορείς να τον αναγκάσεις. - Μπορείς, όμως, να τον ενθαρρύνεις.
Κινδυνεύει, όμως,
να τα θάψει όλα μέσα του,
με τρομερές συνέπειες μακροπρόθεσμα.
Αυτή η οικογένεια δεν είναι εξοικειωμένη με τα δάκρυα και την αυτολύπηση.
Μα δεν είναι αυτολύπηση, πένθος είναι.
Και για το δικό του καλό, πρέπει να ξεσπάσει.
Θα του μιλήσεις, μαμά;
Ενίοτε είναι πιο εύκολο όταν δεν το κάνει γονιός.
Ξέρεις πόσο σε αγαπάει.
Μα ακριβώς σε τέτοιες περιστάσεις δεν είναι απαραίτητος ο γονιός;
ΑΓΑΠΗΤΕ ΦΙΛΙΠΠΕ, ΧΑΡΟΥΜΕΝΑ ΓΕΝΕΘΛΙΑ...
Ο ΠΑΤΕΡΑΣ ΣΟΥ
ΑΓΑΠΗΜΕΝΕ ΜΟΥ ΜΠΑΜΠΑ...
ΚΑΡΟΛΟΣ
- Μου βάζετε μια πιπεριά; - Ναι.
Ορίστε.
Έλαβα ένα τηλεφώνημα.
Η βασίλισσα και ο δούκας θέλουν να σε δουν την Κυριακή.
Εντάξει. Ευχαριστώ, κύριε.
Τι θα θέλατε;
Κύριε.
Ο πρίγκιπας Γουίλιαμ, υψηλότατε.
Η γιαγιά κι ο παππούς;
Αποφάσισαν να μας αφήσουν μόνους.
Ή μάλλον μου είπαν ότι πρέπει να μας αφήσουν μόνους.
Και συμφώνησα κι εγώ.
Γιατί;
- Γιατί πρέπει να μιλήσουμε. - Περί τίνος;
Έχεις θυμώσει μαζί μου.
Όχι μαζί σου.
Αφού είναι προφανές, το νιώθω.
Ο Τύπος και όλη αυτή η ανεπιθύμητη προσοχή που εισπράττεις
σε αναστατώνουν,
αλλά στην πραγματικότητα στρέφεις όλη σου την ενόχληση σε εμένα.
Και απορείς;
Φυσικά και απορώ.
Ειλικρινά τα έχω χαμένα.
Άσε τα μειδιάματα.
Βοήθησέ με να καταλάβω.
Κατ' αρχάς,
δεν μιλάς γι' αυτήν, δεν μιλάμε γι' αυτήν.
Συμφωνώ, πρέπει να μιλάμε γι' αυτήν. Όσο περισσότερο.
Για τη ζωή της, για τις αναμνήσεις μας μαζί της.
Γιατί λες να μην το θέλω αυτό;
Ίσως επειδή δεν θες να θυμάσαι πώς φτάσαμε ως εδώ.
Δεν πιστεύεις ότι έπαιξες ρόλο για να βρεθούμε σε αυτήν τη θέση;
Ελπίζω να μην υπονοείς αυτό που νομίζω.
Για να ξεκαθαρίσουμε κάτι.
Ο θάνατος της μητέρας σου ήταν τρομερή τραγωδία,
που προκλήθηκε από έναν ανεύθυνο άντρα που ήπιε πολύ
κι έπιασε το τιμόνι και οδήγησε γρήγορα για να ξεφύγει από φωτογράφους.
Τους οποίους πολύ συχνά εκείνη ενθάρρυνε.
Και τι ήθελε στο Παρίσι;
- Ήταν επιλογή της. - Με αυτόν;
- Επιλογή της. - Χωρίς βασιλική προστασία.
Δεν έχω καμία σχέση. Εγώ επέμενα να έχει αστυνομική προστασία.
Δεν έπρεπε να βρεθεί καν κοντά στους Φαγέντ!
Έπρεπε να ήταν ασφαλής μαζί μας και φταις εσύ που δεν ήταν.
Μπορεί να μην οδηγούσες εσύ το αμάξι, αλλά την οδήγησες στην αγκαλιά αυτών.
Επειδή την έκανες τόσο δυστυχισμένη.
Επειδή αγάπησες κάποια άλλη.
Μάλιστα, αν θέλεις
να κάνεις τέτοια σύνδεση,
δικαίωμά σου...
αλλά με ενοχλεί πολύ
και το θεωρώ πολύ σκληρό.
Η ευθύνη μου απέναντι στη μαμά σου είχε λήξει πολύ πριν φτάσει στο Παρίσι.
Για το δυστύχημα δεν έφταιξα εγώ σε καμία περίπτωση.
- Μόνο που το υπονοείς είναι εξωφρενικό. - Αλήθεια;
Ναι! Με προσβάλλει αυτή η κατηγορία.
Όπως ακριβώς σε προσβάλλω εγώ;
Δεν ξέρω σε τι αναφέρεσαι.
Είμαι πολύ περήφανος για εσένα.
Για το πώς το έχεις αντιμετωπίσει, για το πώς ωριμάζεις,
για τη δημοτικότητά σου.
Και από πότε εσύ χαίρεσαι για τη δημοτικότητα κάποιου άλλου;
- Δεν σ' αρέσει να σε επισκιάζουν. - Ανοησίες.
Αλήθεια είναι.
Όλο παίζατε παιχνίδια η μαμά κι εσύ κυνηγώντας την πρωτοκαθεδρία.
Με ρεπορτάζ στις εφημερίδες. Κλέβοντας τα πρωτοσέλιδα.
- Για να επισκιάσετε ο ένας τον άλλον. - Κανείς δεν την επισκίαζε.
Νομίζεις ότι της μοιάζω. Και γι' αυτό με μισείς.
Γουίλιαμ, κοίτα, ομολογώ ότι...
ήταν περίεργο
και ίσως τρομακτικό όταν έβλεπα τις ομοιότητες.
Τον τρόπο με τον οποίο
τα πλήθη συνδέονται μαζί σου, σε λατρεύουν,
τον τρόπο με τον οποίο τους προξενείς συγκίνηση.
Και ναι,
προσπαθώ ακόμη να το συνηθίσω...
γιατί τη βλέπω σε εσένα.
Αλλά αυτό δεν είναι κακό. Μάλιστα είναι κάτι υπέροχο.
Και είναι φυσικό
για έναν γιο και τη μητέρα του.
Κοίτα...
Ξέρω ότι δεν τα κάνω όλα σωστά.
Όπως όλοι οι γονείς.
Μακάρι να 'χα τη μισή συναισθηματική νοημοσύνη της μαμάς σου.
Και ζητώ συγγνώμη που δεν στάθηκα στο ύψος των περιστάσεων,
με τον τρόπο που εσύ θα ήθελες,
αλλά ο κόσμος δεν καταλαβαίνει ότι κι εγώ πενθώ.
Αλήθεια;
Πενθείς εσύ; Θα μου μιλήσεις για το δικό σου πένθος;
Ναι, φυσικά.
Νομίζεις ότι δεν με έχει διαλύσει αυτό;
Μόλις είχαμε λύσει τις διαφορές μας, είχαμε...
Τις διαφορές σας;
Σε ποιον πλανήτη ζεις;
Σε αγαπούσε ακόμα.
Πήγε στη νότια Γαλλία για να λείπει
όταν θα έκανες πάρτι γενεθλίων για την άλλη.
Ελπίζω να μη σε ενοχλώ. Μου άνοιξε ο δρ Γκέιλι.
Συγγνώμη.
Δεν έχεις λόγο να ντρέπεσαι. Ποιες είναι;
Η Κλόντια Σίφερ, η Σίντι Κρόφορντ και η Ναόμι Κάμπελ.
Εμείς είχαμε τη Ρίτα Χέιγουορθ, την Μπέτι Γκρέιμπλ και τη Λάνα Τάρνερ.
Τις έχεις ακουστά;
- Όχι. - Λογικό.
Απερίσκεπτη κίνηση.
Όρμησες σαν αφηνιασμένος Βίκινγκ.
- Άντε πάλι. - Γαμώτο.
Μίλα όμορφα.
- Ρεβάνς; - Όχι.
Όχι στην κατάσταση που είσαι.
Το σκάκι δεν παίζεται ποτέ συναισθηματικά.
Τι συμβαίνει;
Η οικογένεια.
Μάλιστα, η οικογένεια.
Οι ψυχολόγοι είναι ισομερώς διχασμένοι
σε αυτούς που θεωρούν ότι το παιδί δεν πρέπει να χωρίζεται απ' την οικογένεια
και σε αυτούς που πιστεύουν ότι πρέπει να διασωθεί απ' την οικογένεια.
Δεν είναι όλη η οικογένεια.
Ξέρεις ποιος είναι.
Ναι.
Πριν μιλήσουμε για εσένα και τον πατέρα σου...
Εικάζω ότι αυτός είναι.
Θέλω να σου μιλήσω για κάτι άλλο.
Πόνος στη μέση.
- Τι; - Με πιάνει κατά καιρούς.
Κι όταν με πιάνει, το θεωρώ πιο εύκολο να τον χαρακτηρίσω έτσι.
Ως πόνο στη μέση ή στον αυχένα ή στον ώμο.
Αντί για αυτό που τον προκαλεί.
Συσσωρευμένος θυμός.
Ενοχές.
- Ή εμπάθεια. - Δεν έχω εμπάθεια γι' αυτόν.
Αυτός έχει για μένα.
Να ξέρεις πάντως ότι δεν το πιστεύω αυτό.
Ίσως έχεις θυμώσει με τον πατέρα σου, γιατί είναι πιο αποδεκτό απ' το να πεις
με ποιον έχεις πραγματικά θυμώσει.
Το σκέφτηκα όταν σε παρακολουθούσα στο Γκρίνουιτς με όλες αυτές τις κοπέλες.
Και στο Τορόντο.
Βανκούβερ.
Ξαφνικά έγινες δημόσιο πρόσωπο.
Κοινό κτήμα.
Κι αυτό δεν είναι εύκολο.
Το μισώ.
Και τα ουρλιαχτά και τις φωνές και όλη αυτήν την προσοχή.
Λες και νομίζουν
ότι επειδή της μοιάζω, είμαι σαν αυτή.
Δεν είσαι καθόλου σαν αυτή.
Αυτό το ξέρω.
Μήπως λοιπόν έχεις θυμώσει μαζί της επειδή εκείνη ήταν όλα αυτά που δεν είσαι;
Άνετη στα φώτα της δημοσιότητας.
Σίγουρη μπροστά σε ένα κοινό που τη λατρεύει,
κάτι που θεωρείς ότι πρέπει κι εσύ να είσαι.
Και το μισώ.
Μήπως έχεις θυμώσει μαζί της
γιατί σε άφησε μόνο;
Απέναντι στην παρακαταθήκη της;
Μόνο που ποιος γιος μπορεί να θυμώνει με τη μητέρα του;
Ιδίως όταν πενθεί γι' αυτήν
και του λείπει αφάνταστα.
Γι' αυτό ξεσπάς σε κάποιον άλλον.
Και κατηγορείς αυτόν
για την απουσία της.
Μια κατηγορία
που σίγουρα έχει προσάψει στον εαυτό του εκατό φορές.
Όπως όλοι μας.
Αλλά δεν φταίμε εμείς.
Ούτε εκείνος φταίει.
Και μια μέρα,
όταν θα γίνεις πατέρας,
κι ο ίδιος σου ο γιος σε κοιτάει με βλέμμα δολοφονικό,
κι εσύ προσεύχεσαι να σε συγχωρέσει,
όπως ο πατέρας σου προσεύχεται να τον συγχωρέσεις,
όπως κι εγώ, αρκετές φορές δυστυχώς, έχω προσευχηθεί να με συγχωρέσει εκείνος,
τότε...
να θυμάσαι αυτήν τη συζήτηση.
Πήγαινε.
- Ο πατέρας μου είναι στο γραφείο; - Στον κήπο, κύριε.
Ευχαριστώ.
Γεια σου, μπαμπά.
Γουίλι.
Πώς από εδώ, μικρέ;
Νόμιζα ότι είχες σχολείο.
Υποτιτλισμός: Μάρθα Λυρώνη